b'\n_START_ARTICLE_\nMat del boig\n_START_SECTION_\nVariacions\n_START_PARAGRAPH_\nM\xc3\xa9s en general, el terme mat del boig s\'aplica a tots els mats similars al principi de la partida, per exemple, 1.e4 g5 2.d4 f6 3.Dh5# - el patr\xc3\xb3 m\xc3\xa9s simple del mat del boig es mant\xc3\xa9: un jugador avan\xc3\xa7a els seus peons f i g, permetent que la dama rival faci un mat al llarg de la diagonal destapada. Alguns autors sostenen que un tipus de mat del boig "accelerat" va passar en una partida, possiblement ap\xc3\xb2crifa, de 1959, entre Masefield (o Mayfield, depenent de la font consultada) i Trinka (o Trinks, o Trent) que va durar nom\xc3\xa9s tres moviments: 1.e4 g5 2.Cc3 f5 3.Dh5# (tamb\xc3\xa9 existeixen variants en aquests moviments)._NEWLINE_Encara m\xc3\xa9s en general, el terme \xc2\xabmat del boig\xc2\xbb s\'usa tamb\xc3\xa9 en variacions dels escacs per a designar el mat m\xc3\xa9s curt possible, especialment en cas que tingui semblan\xc3\xa7a amb el mat del boig dels escacs ortodoxos. Per exemple, el mat del boig en escacs progressius, \xc3\xa9s 1.ie4 2.f6 g5 3.Dh5 #.'